এগরায় ভাশুরের কুকীর্তি! ভাইয়ের বৌ-কে ধর্ষণের চেষ্টায় এবার গ্রেফতার দাদা

পূর্ব মেদিনীপুর: এগরায় ভাশুরের কুকীর্তি। ফাঁস হতেই চাঞ্চল্য এলাকায়। জানা গিয়েছে, নিজের ভাইয়ের স্ত্রীকে ধর্ষণের চেষ্টা করে ভাশুর। আর সেইসময় বাধা দিতেই গৃহবধূর গলায় ফাঁস লাগিয়ে দেয় গুনবান ভাশুর। মরণাপন্ন অবস্থায় গৃহবধূ এগরা সুপার স্পেশালিটি হাসপাতালে ICU তে চিকিৎসাধীন রয়েচে বলে জানা গিয়েছে। পরিবারের অভিযোগের ভিত্তিতে মঙ্গলবার মধ্যরাতেই কীর্তিমান ভাশুরকে পুলিশ পশ্চিম মেদিনীপুর থেকে গ্রেফতার করে।

ধর্ষণ ও খুনের চেষ্টায় গ্রেফতার এক ব্যক্তি। ঘটনাটি ঘটেছে পূর্ব মেদিনীপুর জেলার এগরা ২ নম্বর ব্লকের মঞ্জুশ্রী গ্রাম পঞ্চায়েতের মির্জাপুর গ্রামে। সূত্র মারফৎ জানা গিয়েছে, নিমাই দাস নামের এক ৫৫ বছরের ব্যক্তি গতকাল সন্ধ্যা ৭ টা নাগাদ নিজের ছোট ভাইয়ের স্ত্রীকে একা পেয়ে মুখে চাপা দিয়ে ধর্ষণের চেষ্টা করে। গৃহবধূ চিৎকার করলে বাড়ির অন্যান্য সদস্য ও প্রতিবেশীরা ছুটে আসেন। গৃহবধূ যাতে চিৎকার করতে না পারে, তা আগে থেকেই বুঝে ভাইয়ের স্ত্রীর গলায় ফাঁস দিয়ে মারার চেষ্টা করে অভিযুক্ত ভাশুর।

আরও পড়ুন: ফের শুটআউট, কালিয়াচকে বিশাল পুলিশ বাহিনী, এখন কী অবস্থা?

এরপর পরিস্থিতি বেগতিক দেখে চম্পট দেয় অভিযুক্ত ভাশুর। পরিবারের লোকেরা অসুস্থ গৃহবধূকে মরণাপন্ন অবস্থায় উদ্ধার করে এগরা সুপার স্পেশালিটি হাসপাতালে নিয়ে যায়। গৃহবধূ বর্তমানে ICU তে ভর্তি বলে জানা গিয়েছে। পরিবারের তরফে এগরা থানায় অভিযোগ জানানো হয়। মঙ্গলবার মধ্যরাতেই এগরা থানার পুলিশ বাহিনী অভিযান চালিয়ে অভিযুক্ত কৃর্তিমান ভাশুরকে পশ্চিম মেদিনীপুর থেকে গ্রেফতার করে। গুনবান ভাশুরকে বুধবার আদালতে নিয়ে যায় পুলিশ। ঘটনার তদন্ত শুরু করেছে এগরা থানার পুলিশ।